cyanic-selkie/wikianc huggingface dataset:
বের্নার্দো ভিতাল
আন্তর্জাতিক ফুটবল
ভিতাল পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০২২ সালের ২৪শে সেপ্টেম্বর তারিখে তিনি প্রীতি ম্যাচে জর্জিয়া অনূর্ধ্ব-২১ দলের বিরুদ্ধে ম্যাচে পর্তুগাল অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন।
তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের পর্তুগাল অনূর্ধ্ব-২১ দলে স্থান পেয়েছেন।
আরোহী (চলচ্চিত্র)
আরোহী (আৰোহী) হয়েছে ২০১৫ সালের ১৬ জানুয়ারি মুক্তি লাভ করা একটি অসমীয়া চলচ্চিত্র। অর্কিড এন্টারপ্রাইজের বেনারে মামণি খাখলারী প্রযোজনা করা এই চলচ্চিত্রটির পরিচালনা অরূপ মান্নার। চলচ্চিত্রটির মুখ্য চরিত্রে অভিনয় করেন শিশুশিল্পী শ্ববনম বরগয়ারী, রাগ ঐনিতম ও সালে্দনা শর্মা। সংগীত পরিচালনা মানস হাজারিকার৷
সংগীত
আরোহীর সংগীত পরিচালনা মানস হাজারিকার। শীর্ষ গানটিতে কণ্ঠদান করেন অভিনন্দা মান্না ও রবছন বরুয়া।
কলিন্স ইংরেজি অভিধান
কলিন্স ইংরেজি অভিধান (ইংরেজি: The Collins English Dictionary) ইংরেজি ভাষার একটি অভিধান। হার্পারকলিন্স এই অভিধানের প্রকাশক। ১৯৭৯ সালে প্রথম এই অভিধান প্রকাশিত হয়।
সংস্করণ
অভিধানটির সর্বশেষ ১২তম সংস্করণ ২০১৪ সালের ২৩ অক্টোবর প্রকাশিত হয়। এই সংস্করণে ৭২২,০০০ টি শব্দ, বাগধারা, ও প্রবাদ-প্রবচন রয়েছে। পূর্ববর্তী ১১তম সংস্করণ ২০১১ সালের অক্টোবর মাসে প্রকাশিত হয়েছিল। অভিধানটির ৩০তম বার্ষিকী উপলক্ষ্যে ২০১০ সালে বইটির একটি বিশেষ সংস্করণ প্রকাশিত হয়েছিল। এর পুরেব প্রতি ৩-৪ বছর অন্তর একটি সংস্করণ প্রকাশ করা হত।
অনলাইন সংস্করণ
কলিন্স ইংরেজি অভিধান CollinsDictionary.com এই ঠিকানায় ফরাসি, জার্মান, স্পেনীয়, ও ইতালীয় ভাষায় ২০১১ সালের ৩১ ডিসেম্বর অনলাইন সংস্করণ প্রকাশ করেন। এই ওয়েবসাইটে শব্দের ব্যবহারসহ বাক্য, শব্দের তারতম্য, ও গুগল এনগ্রাম প্রজেক্টে শব্দের ট্রেন্ড ও ফ্লিকরে শব্দের ছবি সংযুক্ত করেছে।
২০১২ সালের আগস্ট মাসে, CollinsDictionary.com নতুন শব্দের জন্য ফেসবুকের সাথে সংযুক্ত ক্রাউড-সোর্সিং করে, যদিও এখনো তারা তাদের সম্পাদনা উইকিঅভিধান ও আরবান অভিধান থেকে পৃথক রেখেছে।
২০১৫ সালের মে মাসে, CollinsDictionary.com ৬৫০০ নতুন স্ক্রেবল শব্দ তাদের দাপ্তরিক স্ক্রেবল শব্দের তালিকায় যুক্ত করে। এই শব্দসমূহের অন্তর্ভুক্ত ছিল গালি, সামাজিক মাধ্যম, খাদ্য, প্রযুক্তি ও আরও কিছু নতুন শব্দ।
ইয়াসমীন আরা লেখা
শিক্ষাজীবন
ইয়াসমীন ঢাকা বিশ্ববিদ্যালয় থেকে বাংলা সাহিত্য ও ভাষাবিজ্ঞান বিষয়ে ১৯৯২ সালে স্নাতক (সম্মান) ও ১৯৯৫ সালে স্নাতকোত্তর ডিগ্রি লাভ করেন। তিনি ভারতের যাদবপুর বিশ্ববিদ্যালয় থেকে ভাষাবিজ্ঞান বিষয়ে পিএইচডি ডিগ্রি অর্জন করেন।
কর্মজীবন
ইয়াসমীন আরা লেখা ২০২৩ সালের ১৭ এপ্রিল পরবর্তী চার বছরের জন্য উত্তরা ইউনিভার্সিটির উপাচার্যের দায়িত্বভার গ্রহণ করেন।
মিচেল মার্শ
মিচেল রস 'মিচ' মার্শ (জন্ম: ২০ অক্টোবর ১৯৯১ পার্থ, পশ্চিম অস্ট্রেলিয়া) হলেন একজন অস্ট্রেলীয় ক্রিকেটার যিনি বর্তমানে ওয়েস্টার্ন ওয়ারিয়র্স এবং আইপিএলে পুনে ওয়ারিয়র্স দলের হয়ে খেলছেন। তিনি অস্ট্রেলিয়ান আরেক ক্রিকেটার শর্ন মার্শ-এর ভাই।
খেলোয়াড়ী জীবন
মার্শ পশ্চিম অস্ট্রেলিয়ার বুনবুরে ফোর্ড রেনজার কাপের খেলায় ফেব্রুয়ারি ২০০৯ সালে মাত্র ১৭ বছর বয়সে ওয়ারিয়র্সের হয়ে আত্মপ্রকাশ করেন। তিনি ৭০ বছর ধরে একজন অস্ট্রেলিয়ান ঘরোয়া ওয়ানডে খেলা এবং ওয়েস্টার্ন অস্ট্রেলিয়ার সর্বকনিষ্ঠ অভিষেক হওয়া খেলোয়াড়। এপ্রিল ২০০৯ সালে তিনি অস্ট্রেলিয়ায়, ভারতের বিপক্ষে অস্ট্রেলিয়ার অনূর্ধ্ব-১৯ স্কোয়াড খেলার জন্য তাকে সুযোগ দেওয়া হয়।
অন্যান্য
এছাড়াও মার্শ একজন প্রতিভাবান অস্ট্রেলিয়ান ফুটবল খেলোয়াড় এবং তিনি ২০০৮ সালের এএফএল জাতীয় অনূর্ধ্ব ১৮ চ্যাম্পিয়নশিপে পশ্চিম অস্ট্রেলিয়া হয়ে প্রতিনিধিত্ব করেন।
তারিচরকালান
তারিচরকালান (Taricharkalan) ভারতের মধ্য প্রদেশ রাজ্যের তিকমগড় জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে তারিচরকালান শহরের জনসংখ্যা হল ৬৪৪০ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৫%। সারা ভারতের সাক্ষরতার হার ৫৯.৫%, তার চাইতে তারিচরকালান এর সাক্ষরতার হার কম।
এই শহরের জনসংখ্যার ১৭% হল ৬ বছর বা তার কম বয়সী।
ইউএন ওমেন
ইউএন ওমেন বা জাতিসংঘ লিঙ্গ সমতা ও নারীর ক্ষমতাবিষয়ক সংস্থা জাতিসংঘের অধীন একটি সংস্থা যা নারীর ক্ষমতা আনয়নে কাজ করে।
২০১১ সালের জানুয়ারিতে এই সংস্থাটি কাজ শুরু করে। চিলির সাবেক প্রেসিডেন্ট মিশেল ব্যাশেলেট এর প্রথম নির্বাহী পরিচালক ছিলেন। বর্তমান নির্বাহী পরিচালকের নাম ফুমজিল মিয়াম্বো।
ইউএন ওমেন জাতিসংঘ উন্নয়ন গ্রুপের একটি সদস্য।
ইতিহাস
জাতিসংঘ সাধারণ পরিষদের একটি রেজোলুশনের জবাবে ২০০৬ সালে জাতিসংঘ মহাসচিব একটি রিপোর্ট পেশ করেন। রিপোর্টটির শিরোনাম ছিল “লিঙ্গ সমতা ও নারীর ক্ষমতায়নের জন্য একটি সংস্থা গঠনের সমন্বিত প্রস্তাবনা’। এই রিপোর্টে জাতিসংঘ মহাসচিব তুলে ধরেন যে জাতিসংঘের অন্যান্য সংস্থাকে লিঙ্গ সমতা ও নারীর ক্ষমতায়নের জড়িত না করে এজন্য একটী পৃথক সংস্থা সৃষ্টির প্রয়োজন। সংস্থাটি জাতিসংঘের হয়ে উক্ত লক্ষ্য অর্জনে বিশ্বব্যাপী বিভিন্ন কর্মকাণ্ড পরিচালনা করবে। মহাসচিব বান কি মুন বলেন যে সংস্থাটির প্রাথমিক গঠনে এবং কার্যক্রম পরিচালনায় বার্ষিক প্রায় ১২৫ মিলিয়ন মার্কিন ডলারের প্রয়োজন হবে।
কয়েক বছর ধরে সদস্য রাষ্ট্রসমূহের, নারী ক্ষমতায়নে নিয়োজিত বিভিন্ন প্রতিষ্ঠান এবং সুশীল সমাজের সাথে আলোচনার প্রেক্ষিতে ২০১০ সালের ২ জুলাই জাতিসংঘ সাধারণ পরিষদ ইউএন ওমেন প্রতিষ্ঠা করে। ডিভিশন ফর অ্যাডভান্সমেন্ট অফ ওমেন, ইন্টারন্যাশনাল রিসার্চ এন্ড ট্রেনিং ইন্সটিটিউট ফর দ্য অ্যাডভান্সমেন্ট অফ ওমেন, অফিস অফ দ্য স্পেশাল অ্যাডভাইজার অন জেন্ডার ইস্যুজ অ্যাডভান্সমেন্ট অফ ওমেন এবং ইউনাইটেড নেশন্স ডেভেলপমেন্ট ফান্ড ফর ওমেনকে একত্রীত করে ইউএন ওমেন গঠন করা হয়। বান কি মুন ঘোষণা করেন যে বিশ্বব্যাপী নারীর ক্ষমতায়ন এবং লিঙ্গ সমতা প্রতিষ্ঠার জন্য এই উদ্যোগ বাস্তবায়নের ব্যাপারে সদস্য রাষ্ট্রসমূহের প্রতি তিনি কৃতজ্ঞ। তিনি আশা প্রকাশ করেন ইউএন ওমেন বিশ্বব্যাপী লিঙ্গ সমতা প্রতিষ্ঠায় এবং বৈষম্য নিরসণে জাতিসংঘের প্রচেষ্টা জোরদার করবে।
উদ্দেশ্য
ইউএন ওমেন এর উদ্দেশ্য:
আসাফ যেয়নালি
ডান|থাম্ব|194x194পিক্সেল|আসাফ যেয়নালি থাম্ব|আসাফ যেয়নালির বাড়ি, বাকু আসাফ যেয়নালাবদিন অগলু যেয়নালি (আজারবাইজানিঃ Asəf Zeynallı) আবার মাঝে মাঝে উচ্চারিত হয় যেয়নাল্লি (৫ এপ্রিল ১৯০৯, দেরবেন্ট-২৭ অক্টোবার ১৯৩২, বাকু), ছিলেন একজন আজারবাইজানি সুরকার।
প্রাথমিক জীবন
আসাফ যেনালী উদ্যানরক্ষক যেনালাবদিন এবং তার স্ত্রী আসবান্দ এর তৃতীয় সন্তান। তার বাড়ি বিখ্যাত ডেরবেন্টের ঐতিহাসিক নার‍্যিন-কালা এর পরে অবস্থিত। তার জন্মের কয়েক দিনের মাথায় তার বাবা মারা যায় এবং তার মা আসবান্দ, একজন তাঁতী, হয়ে ওঠেন পরিবারের একমাত্র উপার্জনকারী। এছাড়াও তিনি ছিলেন অপেশাদার সংগীতজ্ঞ,  গায়িকা এবং একর্ডিওন বাদক যা তার ছোট ছেলের গানের প্রতি ঝোঁকের অন্যতম উৎস। ১৯১৬ সালে, ৭ বছর বয়সী যেয়নালি ডেরবেন্ট রিয়ালস্খুলে যোগদান করে যা ছিল একটি প্রাথমিক বিদ্যালয় এবং যেখানে তিনি গায়কদলের একজন সদস্য হয়ে ওঠেন। তিনি সেখানে সানাই বাজানো শেখাতেন মাঝে মাঝে আবার স্কুলের বাইরে শৌখিন পাবলিক ব্রাস ব্যান্ডের অনুষ্ঠানগুলোতে অংশগ্রহণ করতেন। ১৯২০ সাল, তার পরিবার আজারবাইজানের বাকুতে চলে আসে যেখানে যেয়নালি একটি মিলিটারি বিদ্যালয়ে তার পড়ালেখা চালিয়ে যান পাশাপাশি সেখানে তিনি ভেঁপু বাজানো শিখেন।
অবদান
১৯২৩ সালে, যেয়নালি নতুন প্রতিষ্ঠিত গানের কলেজে (যা পরবর্তীতে তার নামেই নামকরণ করা হয়) অংশগ্রহণ করেন যেখানে তিনি  বিশিষ্ট সুরকার উযেয়ির হাজিবেয়ভ এর অধীনে শিক্ষা গ্রহণ করেন। সেখানে অধ্যায়নরত অবস্থাতেই তিনি তার প্রথম সুরের কাজ সম্পন্ন করেন যার শিরোনাম ছিল মাহিনি ("গান") এবং একটি ট্রাম্পেট বাজিয়ে তা পরিবেশন করেন। তার এই সুরের পরিবেশন অনেক বিখ্যাত গানের বিশেষজ্ঞ দ্বারা হৃদয়ঙ্গমিত হয় ফলে এই তরুণ সুরকার ঠিক করেন যে তিনি আনুষ্ঠানিক মার্চ- যেমন আঞ্চলিক আজেরি সুরের জন্য সরঞ্জাম ব্যবহার করবেন।  হাজিবেয়ভ কর্তৃক অনুপ্রাণিত হয়ে, যেয়নালি আজারবাইজান স্টেট সংগীত শিক্ষালয় এ সুরকার প্রোগ্রামে যোগদান করেন এবং ১৯২৬ এ উক্ত কলেজ থেকে স্নাতক লাভ করেন। সংগীত রচনার পাশাপাশি, যেয়নালি আজেরি সঙ্গীত ইতিহাসের উপর নিবন্ধন লিখেন যেখানে তিনি প্রধানত হাজিবেয়ভের ঐতিহাসিক আজেরি ঢং এবং পশ্চিম ইউরোপীয় উচ্চাঙ্গ সঙ্গীতের মিলকরণের পদ্ধতি তুলে ধরেন। ১৯৩০ এর প্রথমদিকে, তিনি সেসব বুদ্ধিজীবীদের একজন ছিলেন যাঁরা সোভিয়েতের নিষেধাজ্ঞা টার এর লক্ষ্যের বিরোধিতা করেছিলেন। ১৯২৮ সাল থেকে সঙ্গীত শিক্ষালয় (কনজারভেটরি) কর্তৃক প্রতিষ্ঠিত একটি সঙ্গীত প্রতিষ্ঠানে যেয়নালি শিক্ষা দান করেন। সেখানে তিনি সঙ্গীত তত্ত্ব পড়তেন (গারা গারায়েভ, জভদাথ হাজিয়েভ এবং তোফিগ গুলিয়েভ তার ছাত্র ছিলেন)। ১৯২৯ সালে তিনি সুরের কাজকর্মের শীর্ষে অবস্থান করেন। সেই বছরে তার কাজ গুলোর মধ্যে শিশুদের যন্ত্রসঙ্গীত, সমবেত বাদকদলের জন্য গারাবাঘ শিকাস্তাসি, এবং অন্যান্য আঞ্চলিক সুরে পশ্চিমা সরঞ্জাম যোগ করার জন্য কিছু সুর। ১৯৩১ সালে তিনি উক্ত শিক্ষালয় থেকে স্নাতক লাভ করেন এবং বাকু তুর্কিক লেবার থিয়েটারের প্রধান হিসেবে নিযুক্ত হন। সেখানে তার প্রধান অবদান ছিল বিতর্কিত প্রজ্ঞাপনের জন্য রচিত সঙ্গীত সেভিল।১৯৩২ সালে থিয়েটারটি সফলতার সাথে সেন্ট পিটার্সবার্গ ট্যুর সম্পন্ন করে।
আসাফ যেয়নালি ১৯৩২ সালে, ২৩ বছর বয়সে অসুস্থার কারণে মৃত্যুবরণ করেন, তাই তার পূর্ব পরিকল্পিত বাকুকে উত্‌সর্গ করার জন্য ঐকতান সঙ্গীত সুর করা হয়নি।
বাকু'র আসাফ যেয়নালি মিউজিক স্কুল বর্তমানে তার নাম বহন করছে।
জিয়াউর রহমান
জিয়াউর রহমান (১৯ জানুয়ারি ১৯৩৬ – ৩০ মে ১৯৮১) ছিলেন বাংলাদেশের অষ্টম রাষ্ট্রপতি, প্রাক্তন সেনাপ্রধান এবং একজন মুক্তিযোদ্ধা। ১৯৭১ সালের ২৫ মার্চ পাকিস্তান সামরিক বাহিনী বাঙালি জনগণের উপর আক্রমণ করার পর তিনি তার পাকিস্তানি অধিনায়ককে বন্দি করে বিদ্রোহ করেন এবং সশস্ত্র প্রতিরোধ গড়ে তোলেন। পরে ১৯৭১ সালের ২৭শে মার্চ তিনি শেখ মুজিবুর রহমানের নামে চট্টগ্রামের কালুরঘাট বেতার কেন্দ্র থেকে বাংলাদেশের স্বাধীনতার ঘোষণা সমর্থনে একটি বিবৃতি পাঠ করেন। তিনি মুক্তিযুদ্ধের অন্যতম সেক্টর কমান্ডার ও জেড ফোর্সের অধিনায়ক ছিলেন। মুক্তিযুদ্ধে বীরত্বের জন্য বাংলাদেশ সরকার তাকে বীর উত্তম উপাধিতে ভূষিত করে। তবে মুক্তিযুদ্ধের ৫০ বছর পর বাংলাদেশ আওয়ামী লীগ ক্ষমতাসীন থাকার সময় সংবিধান লঙ্ঘন, শেখ মুজিবের আত্মস্বীকৃত খুনিদের দেশত্যাগে সহায়তা এবং তাদের গুরুত্বপূর্ণ পদে পদায়নের অভিযোগে জাতীয় মুক্তিযোদ্ধা কাউন্সিল (জামুকা) তার বীর উত্তম খেতাব বাতিল করার সিদ্ধান্ত নেয়। তবে পরবর্তীতে মুক্তিযুদ্ধবিষয়ক মন্ত্রী আ ক ম মোজাম্মেল হক বলেন, তার খেতাব বাতিল করা হয়নি। বাংলাদেশের স্বাধীনতা যুদ্ধের পর জিয়াউর রহমান ১৯৭৭ সালের ২১শে এপ্রিল তৎকালীন ভারপ্রাপ্ত রাষ্ট্রপতি আবু সাদাত মোহাম্মদ সায়েমকে সরিয়ে বাংলাদেশের রাষ্ট্রপতি হন   ১৯৭৮ সালের ১লা সেপ্টেম্বর তিনি বাংলাদেশ জাতীয়তাবাদী দল প্রতিষ্ঠা করেন। তিনি চার বছর বাংলাদেশ শাসন করার পর ১৯৮১ সালের ৩০শে মে এক ব্যর্থ সামরিক অভ্যুত্থানে চট্টগ্রামে নির্মমভাবে নিহত হন। ২০০৪ সালে বিবিসি বাংলা পরিচালিত সর্বকালের সর্বশ্রেষ্ঠ বাঙালি জরিপে ২০ জন শ্রেষ্ঠ বাঙালির মধ্যে জিয়াউর রহমানের নাম ১৯ নম্বরে উঠে আসে।
প্রাথমিক জীবন
জিয়াউর রহমান ১৯৩৬ সালের ১৯ জানুয়ারি বাংলাদেশের বগুড়া জেলার নশিপুর ইউনিয়নের বাগবাড়ী গ্রামে জন্ম গ্রহণ করেন। জন্ম ও শৈশবে তার ডাক নাম ছিলো কমল। তার পিতার নাম ছিল মনসুর রহমান এবং মাতার নাম ছিল জাহানারা খাতুন ওরফে রানী। পাঁচ ভাইদের মধ্যে জিয়াউর রহমান ছিলেন দ্বিতীয়। তার পিতা কলকাতা শহরে এক সরকারি দপ্তরে রসায়নবিদ রূপে কর্মরত ছিলেন। তার শৈশবের কিছুকাল বগুড়ার গ্রামে ও কিছুকাল কলকাতা নগরীতে অতিবাহিত হয়। ভারতবর্ষ বিভাগের পর তার পিতা পশ্চিম পাকিস্তানের করাচি নগরীতে চলে যান। তখন জিয়া কলকাতার হেয়ার স্কুল ত্যাগ করেন এবং করাচি একাডেমি স্কুলে ভর্তি হন। ঐ বিদ্যালয় থেকে তিনি ১৯৫২ সালে কৃতিত্বের সঙ্গে মাধ্যমিক শিক্ষা সমাপ্ত করেন এবং তারপর ১৯৫৩ সালে করাচিতে ডি.জে. কলেজে ভর্তি হন। শিক্ষাজীবনে উর্দু ও ইংরেজি ভাষায় শিক্ষাগ্রহণ করায় তিনি বাংলায় কথা বলতে পারলেও সাবলিলভাবে বাংলা লিখতে ও পড়তে পারতেন না। ১৯৫৩ সালেই তিনি কাকুল মিলিটারি একাডেমিতে পাকিস্তান সেনাবাহিনীর অফিসার ক্যাডেট রূপে যোগদান করেন।
পাকিস্তান সেনাবাহিনীতে জিয়া
১৯৫৩ সালে তিনি পশ্চিম পাকিস্তানের কাকুলস্থিত পাকিস্তান মিলিটারি একাডেমিতে অফিসার ক্যাডেট হিসেবে যোগদান করেন। ১৯৫৫ সালে তিনি সেকেন্ড লেফটেন্যান্ট পদবীতে পাকিস্তান সেনাবাহিনীতে কমিশন প্রাপ্ত হন। সামরিক বাহিনীতে তিনি একজন সুদক্ষ ছত্রীসেনা ও কমান্ডো হিসেবে সুপরিচিতি লাভ করেন এবং স্পেশাল ইন্টেলিজেন্স কোর্সে উচ্চতর প্রশিক্ষণ গ্রহণ করেন । করাচিতে দুই বছর কর্মরত থাকার পর ১৯৫৭ সালে তিনি ইস্ট বেঙ্গল রেজিমেন্টে স্থানান্তরিত হয়ে আসেন। তিনি ১৯৫৯ থেকে ১৯৬৪ সাল পর্যন্ত পাকিস্তান সেনাবাহিনীর গোয়েন্দা বিভাগে কাজ করেন। ঐ সময়ই ১৯৬০ সালে পূর্ব পাকিস্তানের দিনাজপুর শহরের বালিকা, খালেদা খানমের সঙ্গে জিয়াউর রহমান বিবাহবন্ধনে আবদ্ধ হন। ১৯৬৫ সালের ভারত-পাকিস্তান যুদ্ধে একটি কোম্পানির কমান্ডার হিসেবে খেমকারান সেক্টরে তিনি অসীম বীরত্বের পরিচয় দেন। যুদ্ধে দুর্ধর্ষ সাহসিকতা প্রদর্শনের জন্য যেসব কোম্পানি সর্বাধিক বীরত্বসূচক পুরস্কার লাভ করে, জিয়াউর রহমানের কোম্পানি ছিল এদের অন্যতম। এই যুদ্ধে বীরত্বের জন্য পাকিস্তান সরকার জিয়াউর রহমানকে হিলাল-ই-জুরাত খেতাবে ভূষিত করে । এছাড়াও জিয়াউর রহমানের ইউনিট এই যুদ্ধে বীরত্বের জন্য দুটি সিতারা-ই-জুরাত এবং নয়টি তামঘা-ই-জুরাত পদক লাভ করে। ১৯৬৬ সালে তিনি পাকিস্তান মিলিটারি একাডেমিতে পেশাদার ইনস্ট্রাক্টর পদে নিয়োগ লাভ করেন। সে বছরই তিনি পশ্চিম পাকিস্তানের কোয়েটার স্টাফ কলেজে কমান্ড কোর্সে যোগ দেন। ১৯৬৯ সালে তিনি মেজর পদবীতে জয়দেবপুরে দ্বিতীয় ইস্ট বেঙ্গল রেজিমেন্টের সেকেন্ড-ইন-কমান্ড পদের দায়িত্ব লাভ করেন। এডভান্সড মিলিটারি এন্ড কমান্ড ট্রেনিং কোর্সে উচ্চতর প্রশিক্ষণের জন্য তিনি পশ্চিম জার্মানিতে যান এবং কয়েক মাস ব্রিটিশ সেনাবাহিনীর সাথেও কাজ করেন। ১৯৭০ সালে একজন মেজর হিসেবে তিনি দেশে ফিরে আসেন এবং চট্টগ্রামে নবগঠিত অষ্টম ইস্ট বেঙ্গল রেজিমেন্টের সেকেন্ড-ইন-কমান্ড পদের দায়িত্ব লাভ করেন।
বাংলাদেশের স্বাধীনতা যুদ্ধ
১৯৭১ সালের ২৫শে মার্চ দিবাগত রাতে পশ্চিম পাকিস্তানি হানাদার বাহিনী পূর্ব পাকিস্তানের নিরস্ত্র বাঙালিদের ওপর হামলা চালায়। সে রাতে পশ্চিম পাকিস্তানি হানাদার বাহিনীর হাতে পূর্ব পাকিস্তানের নেতা শেখ মুজিবুর রহমান গ্রেফতার হন। গ্রেফতার হবার পূর্বে তিনি বাংলাদেশের স্বাধীনতা ঘোষণা করেন।      পূর্ব পাকিস্তানের রাজনৈতিক নেতৃবৃন্দ মুক্তিযুদ্ধকে সংগঠিত করার লক্ষ্যে শেখ মুজিবের আদেশে আত্মগোপনে চলে যান। এই সঙ্কটময় মুহূর্তে ১৯৭১ সালের ২৫শে মার্চ পূর্ব পাকিস্তানের রাজধানী ঢাকায় পশ্চিম পাকিস্তানি বাহিনীর আক্রমণের পর জিয়াউর রহমান বিদ্রোহ করেন
বাংলাদেশের স্বাধীনতার ঘোষণাপত্র পাঠ করে জিয়া প্রশংসিত হন। ২৬শে মার্চের প্রথম প্রহরে শেখ মুজিবুর রহমান ইতোপূর্বে স্বাধীনতা ঘোষণা করেন ও সে ঘোষণা চট্টগ্রামে পাঠিয়ে দেন। চট্টগ্রাম আওয়ামী লীগের সাধারণ সম্পাদক এম এ হান্নান কালুরঘাট সম্প্রচার কেন্দ্র থেকে শেখ মুজিব প্রেরিত স্বাধীনতার ঘোষণাপত্রের লিফলেট, যা পূর্বেই মাইকে প্রচার ও বিতরণ করা হয়েছিলো, তা পাঠ করেছিলেন যে ঘোষণা জিয়াও শুনেছিলেন। অধ্যাপক আবুল কাশেম সন্দ্বীপও সদ্য প্রতিষ্ঠিত স্বাধীন বাংলা বিপ্লবী বেতার কেন্দ্র থেকে স্বাধীনতার ঘোষণাটি পাঠ করেন। বেলাল মোহাম্মদ নিজে, আওয়ামী লীগ নেতা হান্নান, আবুল কাশেম সন্দ্বীপ, বেতার ঘোষক- আব্দুল্লাহ আল ফারুক, মাহমুদ হোসেন এবং সুলতানুল আলম-ও জিয়ার পূর্বে স্বাধীনতার ঘোষণাপত্রটি পাঠ করেছিলেন। এ. কে. খন্দকারের মতে বেতারের একজন টেকনিশিয়ানও ঘোষণাটি পাঠ করেছিলেন। বেলাল মোহাম্মদের দাবি, ঘোষণাপত্রের পাঠক হিসেবে জিয়া ছিলেন নবম। বেলাল মোহাম্মদের এ বক্তব্যকে অনেকে নিছক রসিকতা বলেও আখ্যা দিয়েছেন। মূলত, অনেকের ঘোষণার সময় নিয়মিত আয়োজনের সময় না হওয়ায় তাদের ঘোষণা সীমিতসংখ্যক মানুষ শুনতে পেয়েছিলেন। তবে এম এ হান্নান ও আবুল কাশেম সন্দ্বীপের ঘোষণা ছিল জিয়ার পূর্বে এবং তাদের (বিশেষ করে এম এ হান্নানের) ঘোষণাই বিশেষভাবে উল্লেখযোগ্য।
২৭শে মার্চ প্রথমবারের মতো এবং পরে ২৮ ও ২৯ তারিখেও তিনি স্বাধীনতার ঘোষণা পাঠ করেন। বেলাল মোহাম্মদ জিয়ার ২৭শে মার্চের স্বাধীনতার ঘোষণা সম্পর্কে বলেন, "আমার সহকর্মী যারা উপস্থিত ছিল, তারা প্রোগ্রাম শুরু করলো। একসময় জিয়াউর রহমান ও আমি একটা রুমে বসেছি। আমার এক সহকর্মী আমাকে কিছু কাগজপত্র দেখাচ্ছে। আমি কী মনে করে বললাম, “আচ্ছা মেজর সাহেব, এখানেতো আমরা সবাই minor আপনিই একমাত্র Major। আপনি কি নিজের কণ্ঠে কিছু বলবেন?” উনি বললেন, “হ্যাঁ সত্যিই তো, কী বলা যায়?” একটা কাগজ এগিয়ে দেওয়া হলো। তার প্রতিটি শব্দ তিনিও উচ্চারণ করেছেন এবং আমিও উচ্চারণ করেছি। এইভাবে লেখা শুরু হলো, “I Major Zia, on behalf of our great national leader Bangabandhu Sheikh Mujibur Rahman, do hereby declare [the] independence of Bangladesh” তারপরে লেখা হলো "পাঞ্জাবিরা যেসব অস্ত্র ব্যবহার করছে। তাদের দমন করতে আমাদের দুই দিন কি তিন দিনের বেশি সময় লাগবে না।" তার পরে শেষ করা হলো ‘খোদা হাফেজ জয় বাংলা’ বলে। ... কিছুক্ষণের মধ্যে মেজর জিয়া একটা জরুরি ভাষণ দেবেন – এভাবে দুই তিনবার অ্যাডভান্স অ্যানাউন্সমেন্ট করা হলো। তারপর তিনি নিজের কণ্ঠে ইংরেজিটা পড়েছেন।"
thumbnail|right|জনসভায় বক্তব্যরত জিয়া
কিন্তু জিয়ার ঘোষণাপাঠের বেশ কিছু বিষয় নিয়ে ধোঁয়াশা ও বিতর্ক রয়েছে। ২৭শে মার্চের কোনো এক ঘোষণায় জিয়া নিজেকে অস্থায়ী সরকারপ্রধান বলে দাবি করেন যা একটি মার্কিন গোপন নথিতে শেখ মুজিবের ঘোষণার বর্ণনার পরে লিপিবদ্ধ হয়েছে। রহস্যজনকভাবে তিনি ২৮শে মার্চেও বেশ কয়েকবার নিজেকে Provisional Head of Bangladesh এবং Liberation Army Cheif বলে ঘোষণা দেন এবং স্বাধীন বাংলা বিপ্লবী বেতার কেন্দ্র নামটি থেকে বিপ্লবী শব্দটি বাদ দেন। জিয়ার এ বিতর্কিত কার্যকলাপ বেতার কেন্দ্রের উদ্যোক্তাগণ সহজভাবে নিতে পারেননি। বেতার উদ্যোক্তাদের অনেক পরিচিতজন যোগাযোগ করে ঘোষণায় বঙ্গবন্ধুর নাম না থাকায় হতাশা প্রকাশ করেন এবং চট্টগ্রামের জনতার মধ্যেও প্রতিক্রিয়া দেখা দেয়। প্রতিবাদের মুখে জিয়া ২৯শে মার্চ তার শেষ ঘোষণাগুলোতে তার ভুল সংশোধন করেন।
মেজর জিয়া এবং তার বাহিনী সামনের সারি থেকে বাংলাদেশের মুক্তিযুদ্ধ পরিচালনা করেন এবং বেশ কয়েকদিন তারা চট্টগ্রাম ও নোয়াখালী অঞ্চল নিজেদের নিয়ন্ত্রণে রাখতে সক্ষম হন। পরবর্তীতে পাকিস্তান সামরিক বাহিনীর অভিযানের মুখে কৌশলগতভাবে তারা সীমান্ত অতিক্রম করেন। ১৭ই এপ্রিল মুজিবনগর সরকার গঠিত হলে প্রথমে তিনি ১ নম্বর সেক্টরের কমান্ডার নিযুক্ত হন এবং চট্টগ্রাম, পার্বত্য চট্টগ্রাম, নোয়াখালী,রাঙ্গামাটি, মিরসরাই, রামগড়, ফেনী প্রভৃতি স্থানে মুক্তিযুদ্ধ সংগঠিত করেন। তিনি সেনা-ছাত্র-যুব সদস্যদের সংগঠিত করে পরবর্তীতে ১ম, ৩য় ও ৮ম ইস্ট বেঙ্গল রেজিমেন্ট এই তিনটি ব্যাটালিয়নের সমন্বয়ে মুক্তিবাহিনীর প্রথম নিয়মিত সশস্ত্র ব্রিগেড জেড ফোর্সের অধিনায়ক হিসেবে মুক্তিযুদ্ধ পরিচালনা করেন। স্বাধীনতা যুদ্ধে জিয়াউর রহমান, যুদ্ধ পরিকল্পনা ও তার বাস্তবায়নে গুরুত্বপূর্ণ ভূমিকা পালন করেন। ১৯৭১ সালের এপ্রিল হতে জুন পর্যন্ত ১ নম্বর সেক্টরের কমান্ডার এবং তারপর জুন হতে অক্টোবর পর্যন্ত যুগপৎ ১১ নম্বর সেক্টরের ও জেড-ফোর্সের কমান্ডার হিসেবে তিনি যুদ্ধে অংশগ্রহণ করেন। স্বাধীনতা যুদ্ধে বীরত্বের জন্য তাকে বীর উত্তম উপাধিতে ভূষিত করা হয়।
স্বাধীন বাংলাদেশে সামরিক পেশাজীবন
স্বাধীনতার পর জিয়াউর রহমানকে কুমিল্লায় বাংলাদেশ সেনাবাহিনীর ৪৪তম ব্রিগেডের কমান্ডার নিয়োগ করা হয় যে ব্রিগেডের সদস্যরা তারই অধীনে ১৯৭১-এ মুক্তিযুদ্ধ করেছিলো। '৭২ এর জুন মাসে তিনি কর্নেল পদে বাংলাদেশ সেনাবাহিনীর ডেপুটি চিফ অফ স্টাফ (উপ সেনাপ্রধান) নিযুক্ত হন। ১৯৭৩ সালের মাঝামাঝি তিনি ব্রিগেডিয়ার পদে, ঐ বছরের অক্টোবরে মেজর জেনারেল পদে পদোন্নতি লাভ করেন। ১৯৭৮ সালে জিয়া রাষ্ট্রপতি থাকাকালীন হুসেইন মুহাম্মদ এরশাদকে লেফটেন্যান্ট জেনারেল করেন এবং নিজেও লেফটেন্যান্ট জেনারেল পদবি গ্রহণ করেন। তার বিরুদ্ধে সদ্য স্বাধীন বাংলাদেশের সেনাবাহিনীতে মুক্তিযোদ্ধা সেনা অফিসার এবং অমুক্তিযোদ্ধা পাকিস্তান প্রত্যাগত সেনা অফিসারদের মধ্যে দ্বন্দ্ব লাগানো ও অপপ্রচার চালানোর অভিযোগ রয়েছে, এমনটা লিখেছেন জাতীয় সংসদের সাবেক ডেপুটি স্পিকার কর্নেল (অব.) শওকত আলী তাঁর কারাগারের ডায়রী বইতে।
মুজিব-হত্যা, ৩রা নভেম্বরের অভ্যুত্থান ও জিয়া
১৯৭৫ সালের ১৫ই আগস্ট শেখ মুজিবুর রহমান তার নিজ দলের কিছু বিপথগামী সদস্য, কথিত বৈদেশিক শক্তি এবং সামরিক বাহিনীর ডজনসংখ্যক সামরিক অফিসার দ্বারা সংঘটিত একটি তথাকথিত অভ্যুত্থানে তাঁর পরিবারের বেশিরভাগ সদস্যসহ তাঁর ধানমন্ডি ৩২ নম্বর সড়কের ৬৭৭ নং বাড়িতে নিহত হন।  শেখ মুজিবকে হত্যার চক্রান্তে জিয়া সমালোচিত ভূমিকা রাখেন।   মুজিব-হত্যার পর হত্যার চক্রান্তকারী মুজিব মন্ত্রীসভার বাণিজ্যমন্ত্রী খন্দকার মোশতাক আহমেদ সংবিধান বহির্ভূতভাবে ক্ষমতায় অধিষ্ঠিত হন। ১৯৭৫ সালের ২৪ আগস্ট, শেখ মুজিবুর রহমানের নিহত হওয়ার ১০ দিন পর জিয়া খন্দকার মোশতাক আহমেদ কর্তৃক বাংলাদেশ সেনাবাহিনীর প্রধান নিযুক্ত হন। পরবর্তীকালে ১৯৭৮ সালের ডিসেম্বরে তিনি বাংলাদেশ সেনাবাহিনী হতে অবসর গ্রহণ করেছিলেন।
মোশতাক ক্ষমতায় থাকাকালে তার নামে মূলত শেখ মুজিবের খুনি সামরিক অফিসারগণই ক্ষমতার অধিকারী ছিলেন। খুনিচক্র রাষ্ট্র পরিচালনায় হস্তক্ষেপ করতে থাকলে চরম বিশৃঙ্খলা দেখা দেয়। খালেদ মোশাররফ, শাফায়াত জামিল সহ কিছু উচ্চাকাঙ্ক্ষী সিনিয়র অফিসার এর বিরোধিতা করে জিয়াকে সেসব খুনি রাষ্ট্রক্ষমতার অধিকারী জুনিয়র অফিসারদের বঙ্গভবন থেকে সেনানিবাসে ফিরিয়ে এনে সেনাবাহিনীর শৃঙ্খলা ফিরিয়ে আনার আহবান জানান। কিন্তু জিয়া নিজেই ঐসব খুনি অফিসারচক্র কর্তৃক নিযুক্ত হওয়ায় তাদের বিরুদ্ধে কঠোর হতে ব্যর্থ হন। ফলে ঐ বছরের ৩রা নভেম্বর বীর বিক্রম কর্নেল শাফায়াত জামিলের নেতৃত্বাধীন ঢাকা ৪৬ পদাতিক ব্রিগেডের সহায়তায় বীর উত্তম মেজর জেনারেল খালেদ মোশাররফ এক ব্যর্থ সামরিক অভ্যুত্থান ঘটান। এর ফলে ৬ই নভেম্বর খন্দকার মোশতাক আহমেদ পদত্যাগ করতে বাধ্য হন এবং আবু সাদাত মোহাম্মদ সায়েম বাংলাদেশের নতুন রাষ্ট্রপতি হন। তাকে নির্বাচন আয়োজন করে একটি নির্বাচিত সরকার প্রতিষ্ঠার দায়িত্ব দেয়া হয়। জিয়াউর রহমানকে চিফ-অফ-আর্মি স্টাফ হিসেবে পদত্যাগ করতে বাধ্য করা হয় এবং তার ঢাকা সেনানিবাসের বাসভবনে গৃহবন্দী করে রাখা হয়।
জিয়াকে গৃহবন্দি করা হয় এবং তার বাড়িটি যোগাযোগ-বিচ্ছিন্ন করা হয়। কিন্তু তার শোবার ঘরের টেলিফোনটি সচল ছিল।
৭ই নভেম্বরের অভ্যুত্থান ও এর পরবর্তীসময়ের ঘটনাবলী
জিয়া অনেক পূর্ব থেকেই সেনাবাহিনীর একজন জনপ্রিয় অফিসার, কর্নেল তাহেরের সাথে যোগাযোগ রক্ষা করতেন। কর্নেল তাহের সেনাবাহিনীর অভ্যন্তরে জাসদ-সৃষ্ট ‘গণবাহিনী’র প্রধান ছিলেন। গণবাহিনীর লক্ষ্য ছিল ব্রিটিশ পদ্ধতির পরিবর্তে একটি চীনা ধরনের ‘পিপলস আর্মি’ তথা ‘শ্রেণিবিহীন সেনাবাহিনী’ গঠন করা। জিয়া টেলিফোনে তাহেরকে নিজের মুক্তির জন্য সহায়তা চান। তাহের সৈনিকদের একতাবদ্ধ করার লক্ষ্যে ১২ দফা দাবি উপস্থাপন করেন। এই ১২টি দফা মূলত সিপাহীদের স্বার্থ রক্ষার জন্য প্রণীত হয়। জিয়াকে মুক্ত করার জন্য কর্নেল তাহের ও জাসদের উদ্যোগে পরিকল্পনা করা হয়: জিয়াকে মুক্ত করা, খালেদ মোশাররফের পতন ঘটানো এবং জিয়ার কাছ থেকে সিপাহীদের স্বার্থে ১২ দফার বাস্তবায়ন।
তাহের এবং জাসদের উদ্যোগে সেনানিবাসে সহস্রাধিক লিফলেট প্রচার করা হয়। প্রচার চালানো হয় যে, খালেদ মোশাররফ ভারতের দালাল এবং ভারতের চক্রান্তে খালেদ ক্ষমতায় আরোহণ করেছেন। এ পরিস্থিতিতে ক্ষুব্ধ সামরিক নিম্নপদস্থ সিপাহীরা জাসদের গণবাহিনীর সহায়তায় ৭ই নভেম্বর পাল্টা অভ্যুত্থান ঘটায়। এ অভ্যুত্থানের স্লোগান ছিল:
"সেপাই সেপাই ভাই ভাই, অফিসারদের রক্ত চাই!... সেপাই সেপাই ভাই ভাই, সুবেদাররের ওপরে অফিসার নাই"।
বিক্ষুব্ধ সৈনিকেরা এ অভ্যুত্থানে অফিসারদের খুন করতে থাকে। জিয়াউর রহমানকে তার ঢাকা সেনানিবাসের গৃহবন্দিত্ব থেকে মুক্ত করে অভ্যুত্থানকারীরা ২য় ফিল্ড আর্টিলারির সদরদপ্তরে নিয়ে আসে। ঐ দিন সকালেই পাল্টা অভ্যুত্থানের প্রতিক্রিয়ায় শেরে বাংলা নগরে নিজ হাতে প্রতিষ্ঠিত ১০ম ইস্ট বেঙ্গল রেজিমেন্টের সদরদপ্তরে ক্ষুব্ধ জওয়ানদের হাতে মেজর জেনারেল খালেদ মোশাররফ বীর উত্তম,কর্নেল খন্দকার নাজমুল হুদা বীর বিক্রম এবং লেঃ কর্নেল এ টি এম হায়দার বীর উত্তম নিহত হন।
এদিকে জিয়া কর্নেল তাহেরকে জড়িয়ে ধরে কোলাকুলি করেন এবং তার (জিয়ার) জীবন রক্ষা করার জন্য তাহেরকে ধন্যবাদ জানান। জিয়া আরো বলেন, কর্নেল তাহের ও জাসদের জন্য তিনি (জিয়া) জীবন দিতেও প্রস্তুত। তারপর জিয়া রাষ্ট্রপতির অনুমতি ব্যতিরেকে বেতারে ভাষণ দেন এবং নিজেই নিজেকে প্রধান সামরিক আইন প্রশাসক বলে দাবি করেন। পরে প্রতিবাদের মুখে পিছিয়ে এসে উপ-সামরিক আইন প্রশাসক হন। জিয়া ৭ই নভেম্বর ০৭:৪৫ মিনিটে বিপ্লবী সৈনিক সংস্থা তথা গণবাহিনীর ১২ দফা দাবিতে স্বাক্ষর করেন।
কিন্তু অভ্যুত্থানের পর থেকে পরিস্থিতি দ্রুত পরিবর্তীত হয়ে যায়। জিয়া সৈনিকদের দাবি পূরণে অস্মীকৃতি জানাতে থাকেন। সৈনিকগণ তাদের দাবি অনুযায়ী শ্রেণিহীন সেনাবাহিনীর অনুকূলে জিয়াকে ‘জনাব জিয়া’ ও ‘জিয়া ভাই’ বলে ডাকতে শুরু করেন। জিয়া এতে ক্ষুব্ধ হয়ে বলেন,
"আমি জনাব জিয়া নই, আমি জেনারেল জিয়া"।
এদিকে কর্নেল তাহেরও জিয়ার উদাসীনতা দেখে ক্ষুব্ধ হন। জিয়া, তাহেরের গোপন দাবিদাওয়া মেনে নিতে অস্মীকার করেন।
সৈনিকদের দাবি পূরণে জিয়ার উদাসীনতা দেখে তারা জিয়াকে সন্দেহ করেন। ফলে সৈনিকগণ অত্যন্ত ক্ষুব্ধ হয়ে যায় এবং অফিসারদের বাসস্থানে প্রবেশ করে হত্যা করতে থাকে। এমন দিনগুলোতে নাটকীয়ভাবে অফিসারদের ক্যান্টনমেন্ট থেকে বোরকা পরিধান করে সপরিবারে পলায়ন করতে দেখা যেত। তাহের আবারো অভ্যুত্থানের মাধ্যমে জিয়াকে হত্যা করার পরিকল্পনা করার জন্য মনঃস্থির করেন। ক্যাপ্টেন সিতারা, মেজর করিম, ক্যাপ্টেন আনোয়ার, লেফটেন্যান্ট মুস্তাফিজ, মেজর আজিম, মেজর মহিউদ্দিন, ক্যাপ্টেন খালেক ও লেফটেন্যান্ট সিকান্দার প্রমুখ অফিসারগণ সৈনিকদের হাতে নিহত হন।
বাধ্য হয়ে জিয়া সৈনিকদের ওপর দমন-পীড়ন চালাতে থাকেন। কর্নেল তাহেরকে ৭ই নভেম্বরে প্রতিষ্ঠিত তথাকথিত ‘নির্বাচিত’ সরকারকে উতখাত, সেনাবাহিনীতে উস্কানিমুলক কর্মকাণ্ড সংঘটিত করার অভিযোগে ২৪শে নভেম্বর গ্রেফতার করে কারারুদ্ধ করা হয়। রব, জলিল ও অন্যান্য জাসদ নেতাদেরও আটক করা হয়।
একটি প্রহসনমূলক বিচারে ২১ জুলাই, ১৯৭৬ ‘জিয়ার আদেশে’ তাহেরকে ফাঁসি দেয়া হয়। তাকে অভিযোগপত্র প্রদর্শন করা হয়নি কিংবা আত্নপক্ষ সমর্থন বা আইনজীবীর সঙ্গে পরামর্শেরও সুযোগ দেয়া হয়নি এবং বিচারের প্রহসন সম্পর্কে অবগত হয়েও বিচারপতি সায়েম তাহেরের মৃত্যুদণ্ডাদেশ স্থগিত করতে ব্যর্থ হন। কারণ সায়েমের নামে জিয়াই ছিলেন মূল ক্ষমতার অধিকারী। তাহেরের মৃত্যুদণ্ডের তিন দশক পর আদালত মৃত্যুদণ্ডটিকে অবৈধ এবং পরিকল্পিত হত্যাকাণ্ড বলে আখ্যা দেয়।
রাষ্ট্রপতিত্ব (১৯৭৭-১৯৮১)
thumb|240px|বাংলাদেশ সেনাবাহিনীর প্রধান থাকাকালে জিয়া এই গাড়িটি ব্যবহার করতেন। ১৯৭৫ সালের ৭ই নভেম্বর অভ্যুত্থানের পর তিনি ক্ষমতার কেন্দ্রবিন্দুতে চলে আসেন। ১৯শে নভেম্বর ১৯৭৬ সালে তাকে পুনরায় সেনাবাহিনীর চিফ অফ আর্মি স্টাফ পদে নিযুক্ত করা হয় এবং বেতারে ভাষণে জিয়া নিজেকে প্রধান সামরিক আইন প্রশাসক ঘোষণা করেন এবং প্রতিবাদের মুখে উপ-প্রধান সামরিক আইন প্রশাসক হন। ৭ই নভেম্বরের অভ্যুত্থানের পর থেকে সায়েমের নামে তিনিই ক্ষমতার অধিকারী ছিলেন।
বিচারপতি সাদাত মোহাম্মদ সায়েম একটি সাধারণ নির্বাচনের মাধ্যমে নির্বাচিত সরকার গঠনের লক্ষ্যে কাজ করে যেতে থাকেন। সায়েম নির্বাচন আয়োজনের জন্য তাঁর অত্যন্ত আস্থাভাজন অবসরপ্রাপ্ত বিচারপতি আবদুস সাত্তারকে দায়িত্ব দেন।
এদিকে বিভিন্ন রাজনৈতিক দলের সদস্যদের এ সময়ে সেনানিবাসে ভিড় করতে দেখা যেত যা সম্পর্কে বিচারপতি সায়েমও অবগত ছিলেন। শেখ মুজিব বা আওয়ামী লীগ জাতীয় চার নেতার মৃত্যু হলেও আওয়ামী লীগের সংগঠন ছিল ঈর্ষণীয় এবং স্থানীয় পর্যায় পর্যন্ত বিস্তৃত। সম্ভাব্য সাধারণ নির্বাচনে আওয়ামী লীগের বিজয় অনুকূলে ছিল। তাই সেসব সুযোগসন্ধানী রাজনীতিবিদগণ জিয়াকে যেকোনো মূল্যে সম্ভাব্য নির্বাচন স্থগিত করতে আহবান জানান।
এদিকে সায়েমের পরম আস্থাভাজন অবসরপ্রাপ্ত বিচারপতি সাত্তারও তার নির্বাচন অনুষ্ঠান করার দায়িত্ব আগ্রাহ্য করে জিয়াকে ক্ষমতা দখলের ইন্ধন জোগাতে থাকেন।
জিয়া প্রধান সামরিক আইন প্রশাসক ও পরবর্তীতে রাষ্ট্রপতির পদ দখল করে নেন।
জিয়াউর রহমান ১৯৭৬ সালের ৮ই মার্চ মহিলা পুলিশ গঠন করেন, ১৯৭৬ সালে কলম্বোতে জোটনিরপেক্ষ আন্দোলন সম্মেলনে যোগদান করেন এবং বাংলাদেশ ৭ জাতি গ্রুপের চেয়ারম্যান পদে পদোন্নতি লাভ করেন। ১৯৭৬ সালেই তিনি উলশি যদুনাথপুর থেকে স্বেচ্ছাশ্রমে খাল খনন উদ্বোধন করেন। ১৯৭৬ সালের ২৯শে নভেম্বর তিনি প্রধান সামরিক আইন প্রশাসকের দায়িত্বে অধিষ্ঠিত হন। ১৯শে নভেম্বর ১৯৭৬ সালে তাকে পুনরায় সেনাবাহিনীর চিফ অফ আর্মি স্টাফ পদে দায়িত্বে নিযুক্ত করা হয় তিনি ১৯৭৬ সালে গ্রাম প্রতিরক্ষা বাহিনী গঠন করেন, ১৯৭৭ সালের ২০শে ফেব্রুয়ারি একুশে পদক প্রবর্তন করেন এবং রাষ্ট্রপতি আবু সাদাত সায়েমের উত্তরসূরি হিসেবে  ২১শে এপ্রিল বাংলাদেশের রাষ্ট্রপতি হিসাবে শপথ গ্রহণ করেন। রাষ্ট্রপতি থাকাকালীন জিয়া দেশে আবার গণতন্ত্রায়ণের উদ্যোগ নেন। তিনি বহুদলীয় রাজনীতি চালুর সিদ্ধান্ত নেন। দেশের রাজনীতিতে প্রতিযোগিতা সৃষ্টির আভাস দিয়ে তিনি বলেন, I will make politics difficult for the politicians.
১৯৭৮ সালের ৩রা জুন রাষ্ট্রপতি নির্বাচনে জিয়াউর রহমান জয়লাভ করেন। এই নির্বাচনে মোট ১০ জন প্রতিদ্বন্দ্বী ছিল। এখানে উল্লেখ্য যে,-এ নির্বাচনে ১১ জন প্রার্থী মনোনয়ন দাখিল করেন। ২ জনের মনোনয়নপত্র বাছাই –এ বাদ পড়ায় বৈধভাবে মনোনীত প্রার্থীর সংখ্যা ৯ জন। ১ জন আপিল দাখিল করায় ও তার আপিল গৃহীত হওয়ায় এবং কোন প্রার্থী প্রার্থিতা প্রত্যাহার না করায় সর্বশেষ প্রতিদ্বন্দ্বীর সংখ্যা ১০ জন ছিল। এরপর জিয়াউর রহমান মে মাসে ১৯ দফা কর্মসূচি ঘোষণা এবং আস্থা যাচাইয়ের জন্য ৩০শে মে গণভোট অনুষ্ঠান ও হ্যাঁ-সূচক ভোটে বিপুল জনসমর্থন লাভ করেন।
বাংলাদেশী জাতীয়তাবাদ
thumbnail|right|জিয়াউর রহমান এবং স্ত্রী খালেদা জিয়া, ১৯৭৯ জিয়াউর রহমান বাংলাদেশী জাতীয়তাবাদের তত্ত্ব প্রদান করে তা জনপ্রিয় করে তোলেন। বাংলাদেশে বহু সংখ্যক বিভিন্ন ধরনের মতের ও ধর্মের নানা জাতিগোষ্ঠী বাস করে। তাদের সংস্কৃতি ও জীবনযাত্রার মাত্রা ও ধরন একে অপরের থেকে ভিন্ন। তাই জিয়া মনে করেন যে, ভাষা বা সংস্কৃতির ভিত্তিতে নয়, ভূখণ্ডের ভিত্তিতেই জাতীয়তাবাদকে গ্রহণ করা উচিত। তিনি বাংলাদেশী জাতীয়তাবাদ জাতি-ধর্ম-বর্ণ-লিঙ্গ-সংস্কৃতি নির্বিশেষে সকল নাগরিকের ঐক্য ও সংহতির ওপর গুরুত্ব আরোপ করেন এবং এই ধারণা জাতীয় ঐক্য প্রতিষ্ঠার শক্তি হিসেবে বাংলাদেশে শক্তিশালী ভিত্তিতে প্রতিষ্ঠিত করার প্রয়াস চালান।
আইন শৃঙ্খলা
রাষ্ট্রীয় ক্ষমতা গ্রহণের পরপরই জিয়াউর রহমান দেশে শান্তি শৃঙ্খলা পুনরুদ্ধারে আত্মনিয়োগ করেন। এতদুদ্দেশ্যে তিনি পুলিশ বাহিনীকে শক্তিশালী করেন। পুলিশ বাহিনীর সংখ্যা আগের চেয়ে প্রায় দ্বিগুণ করে তিনি তাদের যথাযথ প্রশিক্ষণের ব্যবস্থা গ্রহণ করেন। ‍সশস্ত্র বাহিনীতেও তিনি শৃঙ্খলা ফিরিয়ে আনেন। এতদুদ্দেশ্যে তিনি কঠোর প্রশিক্ষণ ব্যবস্থার মাধ্যমে ‍সশস্ত্র বাহিনীর মধ্যে পেশাগত শৃঙ্খলা উন্নয়নের কয়েকটি পদক্ষেপ গ্রহণ করেন এবং তাদের সংখ্যা প্রায় দ্বিগুণ করেন। ‍সশস্ত্র বাহিনীর মধ্যে শৃঙ্খলা পুনরুদ্ধারে যথেষ্ট সফল হলেও জিয়াউর রহমানকে বেশ কয়েকটি সেনা-বিদ্রোহ ও সামরিক অভ্যুত্থান প্রচেষ্টার মোকাবেলা করতে হয়। এসব বিদ্রোহ দমনে বাধ্য হয়ে তাকে কঠোর ব্যবস্থা গ্রহণ করতে হয়।
বহুদলীয় গণতন্ত্র
নির্বাচন ব্যবস্থা পুনর্বহাল এবং অবাধ রাজনৈতিক কর্মকাণ্ডের সুযোগ প্রদানের লক্ষ্যে জিয়াউর রহমান যত দ্রুত সম্ভব রাজনীতির গণতন্ত্রায়ণে ব্যবস্থা গ্রহণ করেন। এর প্রথম পদক্ষেপ হিসেবে তিনি বাংলাদেশ কৃষক-শ্রমিক আওয়ামী লীগের আমলে নিষিদ্ধঘোষিত রাজনৈতিক দলগুলিকে তাদের কার্যক্রম পুনরুজ্জীবিত করতে পদক্ষেপ গ্রহণ করেন। এইভাবে, তিনি সংবাদপত্রের ওপর থেকে নিষেধাজ্ঞা প্রত্যাহার করেন, সংবাদপত্রের মাধ্যমে তথ্যের অবাধ প্রবাহ পুনঃপ্রতিষ্ঠা করেন। বিদ্যমান পরিস্থিতিতে দেশে গণতান্ত্রিক শাসন ব্যবস্থা প্রতিষ্ঠার লক্ষ্যে তিনি সক্রিয় রাজনীতিতে যোগদান করেন। ১৯৭৮ সালের ফেব্রুয়ারি মাসে তিনি উপরাষ্ট্রপতি বিচারপতি আব্দুস সাত্তারকে প্রধান করে জাতীয়তাবাদী গণতান্ত্রিক দল (জাগদল) প্রতিষ্ঠা করেন। ছয়টি রাজনৈতিক দলের সমন্বয়ে গঠিত জাতীয় ফ্রন্টের মনোনীত প্রার্থী হিসেবে জিয়াউর রহমান রাষ্ট্রপতি নির্বাচনে প্রতিদ্বন্দ্বিতা করেন। এই নির্বাচনে তিনি ৭৬.৬৭% ভোট পেয়ে বিজয়ী হন এবং রাষ্ট্রপতির পদে নিয়োজিত থাকেন।
বাংলাদেশ জাতীয়তাবাদী দল (বিএনপি)
১৯৭৮ সালের ১লা সেপ্টেম্বর জেনারেল জিয়াউর রহমান বাংলাদেশ জাতীয়তাবাদী দল (বিএনপি) প্রতিষ্ঠা করেন। বর্তমানে বেগম খালেদা জিয়া এই দলের চেয়ারপারসন (Chairperson)। রাষ্ট্রপতি জিয়া এই দলের সমন্বয়ক ছিলেন এবং এই দলের প্রথম চেয়ারম্যানের দায়িত্ব পালন করেন। অধ্যাপক এ. কিউ. এম বদরুদ্দোজা চৌধুরী এর প্রথম মহাসচিব ছিলেন। জিয়ার এই দলে বাম, ডান ও মধ্যপন্থীসহ সকল স্তরের লোক ছিলেন। বিএনপির সব থেকে প্রধান বৈশিষ্ট্য ছিল এর নিয়োগ পদ্ধতি। প্রায় ৪৫% সদস্য শুধুমাত্র রাজনীতিতে নতুন ছিলেন তাই নয়, তারা ছিলেন তরুণ। ১৯৭৮ সালের ১লা সেপ্টেম্বর বিকাল ৫টায় রমনা রেস্তোরাঁয় রাষ্ট্রপতি জিয়াউর রহমান এক সংবাদ সম্মেলনে আনুষ্ঠানিক ঘোষণাপত্র পাঠের মাধ্যমে বাংলাদেশ জাতীয়তাবাদী দলের যাত্রা শুরু করেন। জনাকীর্ণ সংবাদ সম্মেলনে তিনি ঘোষণাপত্র পাঠ ছাড়াও প্রায় দুই ঘণ্টা সাংবাদিকদের বিভিন্ন প্রশ্নের জবাব দেন। সংবাদ সম্মেলনে নতুন দলের আহবায়ক কমিটির চেয়ারম্যান হিসেবে তিনি প্রথমে ১৮ জন সদস্যদের নাম এবং ১৯শে সেপ্টেম্বর ওই ১৮ জনসহ ৭৬ সদস্য বিশিষ্ট আহ্বায়ক কমিটি ঘোষণা করেন। এখানে উল্লেখ্য যে, বিএনপি গঠন করার আগে ১৯৭৮ সালের ফেব্রুয়ারি মাসে জাতীয়তাবাদী গণতান্ত্রিক দল (জাগদল) নামে আরেকটি দল উপ-রাষ্ট্রপতি বিচারপতি আব্দুস সাত্তারকে সভাপতি করে গঠিত হয়েছিল। ২৮শে আগস্ট ১৯৭৮ সালে নতুন দল গঠন করার লক্ষ্যে জাগদলের বর্ধিত সভায় ওই দলটি বিলুপ্ত ঘোষণার মাধ্যমে দলের এবং এর অঙ্গ সংগঠনের সকল সদস্য জিয়াউর রহমান ঘোষিত নতুন দলে যোগদানের সিদ্ধান্ত নেয়া হয়। তিনি রাষ্ট্রপতি থাকা অবস্থায় ১৯৭৯ সালে দ্বিতীয় সংসদ নির্বাচন অনুষ্ঠিত হয়। এই নির্বাচনে বাংলাদেশ জাতীয়তাবাদী দল (বিএনপি) ২৯৮টি আসনের মধ্যে ২০৭টিতে জয়লাভ করে। নির্বাচনে অংশ নিয়ে আব্দুল মালেক উকিল এর নেতৃত্বাধীন আওয়ামী লীগ ৩৯টি ও মিজানুর রহমান চৌধুরীর নেতৃত্বাধীন আওয়ামী লীগ ২টি আসনে জয়লাভ করে। এছাড়া জাতীয় সমাজতান্ত্রিক দল ৮টি, ন্যাশনাল আওয়ামী পার্টি ১টি ও মুসলিম ডেমোক্রেটিক লীগ ২০টি আসনে জয়লাভ করে।
আর্থ-সামাজিক উন্নয়ন
জিয়া প্রবর্তিত উন্নয়নের রাজনীতির কতিপয় সাফল্য:
ধর্মভিত্তিক রাজনীতি বিষয়ে দৃষ্টিভঙ্গি
বিএনপি প্রতিষ্ঠার পরপরই জিয়াউর রহমান দলের কর্মীদের রাজনৈতিক প্রশিক্ষণের উদ্দেশ্যে কর্মশালা আয়োজনের উদ্যোগ নেন, যার মাধ্যমে দলের কর্মীদের বাংলাদেশী জাতীয়তাবাদ, দলের আদর্শ, সাংগঠনিক নিয়ম-কানুন ইত্যাদি বিষয়ে শিক্ষা প্রদান করা হত।
১৯৮০ সালের সেপ্টেম্বরে এরকম একটি কর্মশালা উদ্বোধনকালে তিনি দলের কর্মীদের উদ্দেশ্যে বক্তব্য দিতে গিয়ে বলেন, কোন রাজনৈতিক আদর্শ ধর্মকে ভিত্তি করে হতে পারে না। একটা অবদান থাকতে পারে। কিন্তু ধর্মকে কেন্দ্র করে কখনোই রাজনীতি করা যেতে পারে না। অতীতে আমাদের অভিজ্ঞতা হয়েছে যে ধর্মকে কেন্দ্র করে পাকিস্তান সময়ে যখনই রাজনীতি করা হয়েছিল সেটা বিফল হয়েছে। কারণ ধর্ম ধর্মই। আমাদের অনেকে আছে যারা আমাদের দেশে যে বিভিন্ন ধর্ম রয়েছে, সেগুলোকে কেন্দ্র করে রাজনীতির পরিবেশ সৃষ্টি করতে চেষ্টা করেন। রাজনীতির রূপরেখা বানাতে চেষ্টা করেন, আমরা বারবার দেখেছি তারা বিফল হয়েছে। ধর্মের অবদান থাকতে পারে রাজনীতিতে, কিন্তু রাজনৈতিক দল ধর্মকে কেন্দ্র করে হতে পারে না। এটা মনে রাখবেন, এটা খুব গুরুত্বপূর্ণ।
আন্তর্জাতিক সম্পর্ক
thumb|[[চন্দ্রিমা উদ্যানে জিয়াউর রহমানের সমাধির প্রবেশদ্বার।]] thumb|[[চন্দ্রিমা উদ্যানে জিয়াউর রহমানের সমাধি।]] রাষ্ট্রপতি হিসেবে দায়িত্ব নেয়ার পর জিয়া বাংলাদেশের কূটনৈতিক নীতিমালায় বিশেষ পরিবর্তন আনেন। মুক্তিযুদ্ধকালীন সময়ে বাংলাদেশের প্রতি বিভিন্ন আন্তর্জাতিক পারমাণবিক শক্তির দৃষ্টিভঙ্গির ভিত্তিতে বিশেষ একটি কূটনৈতিক অবস্থানের সৃষ্টি হয়, যার ফলে বাংলাদেশের সাথে প্রতিবেশি ভারত সহ সোভিয়েত ইউনিয়নের বন্ধুতা অন্যান্য রাষ্ট্রের সাথে কূটনৈতিক নৈকট্য গড়ে তুলেছিল। রাষ্ট্রপতি জিয়াউর রহমান আন্তর্জাতিক স্নায়ু যুদ্ধের তৎকালীন পরিস্থিতিতে বাংলাদেশের পররাষ্ট্রনীতির উল্লেখযোগ্য সংস্কার করেন যার দুটি মূল দিক ছিল সোভিয়েত ব্লক থেকে বাংলাদেশের সরে আসা ও মুসলিম বিশ্বের সাথে বাংলাদেশের সুসম্পর্ক স্থাপন করা । জিয়াউর রহমান সোভিয়েত ইউনিয়ন ব্যতীত প্রাচ্যের আরেক পারমাণবিক শক্তি চীনের সাথে সুসম্পর্ক স্থাপনে উদ্যোগী হন। তার পররাষ্ট্রনীতি সংস্কার প্রক্রিয়ার আওতায় আরও ছিল বাংলাদেশের সাথে মার্কিন যুক্তরাষ্ট্র ও আরব বিশ্বের সাথে সম্পর্কের স্বাভাবিকীকরণ, যে সম্পর্কে স্বাধীনতার পর থেকেই শৈত্য বিরাজ করছিল। মধ্যপ্রাচ্যের সাথে সম্পর্ক স্বাভাবিকীকরণের সুবিধা ও উপকারিতা বাংলাদেশ আজও পুরোমাত্রায় উপভোগ করছে, কেননা বর্তমানে সৌদি আরব সহ মধ্যপ্রাচ্যের দেশগুলো যে বিপুল পরিমাণ বাংলাদেশী প্রবাসী শ্রমিকদের কর্মস্থলে পরিণত হয়েছে তার রূপরেখা জিয়াই রচনা করে গিয়েছিলেন । এক্ষেত্রে সৌদি আরব সহ মধ্যপ্রাচ্যের অন্যান্য দেশের সাথে স্থাপিত সম্পর্ক অনেকটা অর্থনৈতিক হলেও যুক্তরাষ্ট্র ও চীনের সাথে স্থাপিত সম্পর্কে সামরিক ও নিরাপত্তা বিষয়ক ইস্যুগুলোও প্রাসঙ্গিক ছিল। বিশেষ করে চীনের সাথে বন্ধুত্ব স্থাপন করার মাধ্যমে জিয়াউর রহমান বাংলাদেশ সশস্ত্র বাহিনীর পু্নর্গঠনের কাজ অনেকটা ত্বরান্বিত করেছিলেন। বাংলাদেশ সশস্ত্র বাহিনীর অস্ত্রাগারের দিকে তাকালে সেই সত্যই প্রতিফলিত হয়। সামরিক পুনর্গঠনের পাশাপাশি মার্কিন যুক্তরাষ্ট্রর সাথে উন্নত কূটনৈতিক সম্পর্কের কারণে জিয়া রাষ্ট্রীয় বিমান পরিবহন সংস্থা বিমানের আধুনিকীকরণও সুষ্ঠুভাবে সম্পন্ন করতে সক্ষম হয়েছিলেন । এছাড়াও প্রেসিডেন্ট জিয়ার পররাষ্ট্র নীতির সাফল্যে বাংলাদেশ ১৯৭৮ সালে শক্তিশালী জাপানকে হারিয়ে প্রথমবারের মত জাতিসংঘ নিরাপত্তা পরিষদের অস্থায়ী সদস্য নির্বাচিত হয়।
প্রাথমিকভাবে এসব সংস্কার বৃহত্তর প্রতিবেশি ভারতের সাথে সামান্য দূরত্ব সৃষ্টির ইঙ্গিত বহন করলেও জিয়াউর রহমান যে আঞ্চলিক সহায়তাকে গুরুত্ব দিতেন সেই সত্যের প্রতিফলন ঘটে দক্ষিণ এশীয় আঞ্চলিক সহায়তা সংস্থা (সার্ক) গঠনে তার উদ্যোগ ও অবদানের মধ্য দিয়ে। যেহেতু ভারত সে সময়ে সোভিয়েত ইউনিয়নের অত্যন্ত বন্ধুভাবাপন্ন ছিল, স্নায়ুযুদ্ধের অপরপক্ষ অর্থাৎ মার্কিন যুক্তরাষ্ট্রের সাথে বাংলাদেশ কূটনৈতিক নৈকট্য ভারতের সাথে দূরত্ব সৃষ্টির একটি কারণ হতে পারত। চীনের সাথে বাংলাদেশের তৎকালীন সদ্যস্থাপিত সুসম্পর্কও এক্ষেত্রে গুরুত্বপূর্ণ । কিন্তু জিয়াউর রহমান উপলব্ধি করেছিলেন যে আঞ্চলিক প্রতিযোগিতার বদলে সহযোগিতা স্থাপিত হলে বিশ্ব অর্থনীতি ও রাজনীতিতে দক্ষিণ এশিয়ার গুরুত্ব বৃদ্ধি পাবে যার ফলে বাংলাদেশ সহ এই অঞ্চলের অন্যান্য দেশগুলো উপকৃত হবে। এই লক্ষ্যে তিনি সার্কের রূপরেখা রচনা করেন যা পরে ১৯৮৫ সালে বাস্তবে রূপ নেয় ও প্রতিষ্ঠিত হয় সার্ক।
মৃত্যু
জিয়াউর রহমানের বিরুদ্ধে অভিযোগ আছে — তিনি সেনাবাহিনীতে তার বিরোধিতাকারীদের নিপীড়ন করতেন। তবে জিয়া অসম্ভব জনপ্রিয় ছিলেন। অনেক উচ্চ পদস্থ সামরিক কর্মকর্তা জিয়াউর রহমানের বিরুদ্ধে ষড়যন্ত্রে লিপ্ত হন। বিপদের সমূহ সম্ভাবনা জেনেও জিয়া চট্টগ্রামের স্থানীয় সেনাকর্মকর্তাদের মধ্যে ঘটিত কলহ থামানোর জন্য ১৯৮১ সালের ২৯শে মে চট্টগ্রামে আসেন এবং সেখানে চট্টগ্রামের সার্কিট হাউসে থাকেন। তারপর ৩০শে মে গভীর রাতে সার্কিট হাউসে এক ব্যর্থ সামরিক অভ্যুত্থানে জিয়া নিহত হন। জিয়াউর রহমানকে ঢাকার শেরে বাংলা নগরে দাফন করা হয়। প্রেসিডেন্ট জিয়ার জানাজায় বাংলাদেশের ইতিহাসের অন্যতম বৃহৎ জনসমাগম ঘটে যেখানে প্রায় ২০ লক্ষাধিক মানুষ সমবেত হয় ।
জাতীয় সংগীত বিতর্ক
মন্ত্রিপরিষদ বিভাগে প্রধানমন্ত্রী শাহ আজিজুর রহমান এক গোপন চিঠিতে বলেন,
রবীন্দ্রনাথ ঠাকুরের লেখা একটি গান ভারতীয় জাতীয় সংগীত। তিনি বাংলাদেশের নাগরিক ও নন। হিন্দু সম্প্রদায়ের একজন কবির লেখা গান জাতীয় সংগীত হওয়ায় মুসলিম উম্মাহ উদ্বিগ্ন। এই গান আমাদের সংস্কৃতির চেতনার পরিপন্থী বিধায় জাতীয় সঙ্গীত পরিবর্তন আবশ্যক।
প্রধানমন্ত্রীর ওই চিঠিতে ‘আমার সোনার বাংলা’র পরিবর্তে ‘প্রথম বাংলাদেশ, আমার শেষ বাংলাদেশ’কে জাতীয় সঙ্গীত করার প্রস্তাব করা হয়। প্রধানমন্ত্রীর এই চিঠি পেয়ে মন্ত্রিপরিষদ বিভাগ রেডিও, টেলিভিশন এবং সব সরকারি অনুষ্ঠানে প্রথম বাংলাদেশ গানটি প্রচারের নির্দেশনা জারি করে। জিয়া নিজেই জাতীয় পতাকা ও জাতীয় সংগীত পরিবর্তনের পক্ষপাতী ছিলেন, বিএনপি নেতা ডা. ইউসুফ এক অধিবেশনে জিয়াকে জাতীয় পতাকায় পরিবর্তন আনতে অনুরোধ করলে জিয়া জবাব দেন, হবে, হবে, সবকিছুই হবে। আগে হিন্দুর লেখা জাতীয় সঙ্গীত বদলানো হোক। তারপর জাতীয় পতাকার কথা ভাববো। এসময় রাষ্ট্রপতির অনুষ্ঠানে জাতীয় সঙ্গীতের পাশাপাশি প্রথম বাংলাদেশ গানটি গাওয়া শুরু হয়। কিন্তু ১৯৮১ সালে জিয়ার মৃত্যুর পর সেই উদ্যোগ থমকে যায়।
জাতীয় পতাকা পরিবর্তনের চেষ্টা
১৯৭৮ সালের ১৬ই ডিসেম্বর বাংলাদেশের বিজয় দিবসে সরকারি ভবনের ওপর সবুজ জমিনের ওপর লাল বৃত্তের পতাকার পরিবর্তে কমলা রঙের বৃত্তের পতাকা উত্তোলনের নির্দেশ দেয়া হয়। কিন্তু প্রতিবাদের মুখে জিয়াকে এ পরিকল্পনা থেকে পিছিয়ে আসতে হয়েছিল।
অবনিতা বীর
অবনিতা বীর একজন অর্থনীতিবিদ এবং মুম্বইয়ের আর.এন পোদ্দার স্কুল -এর পরিচালক-অধ্যক্ষ। তিনি ১৫ বছরেরও বেশি সময় ধরে ভারতীয় শিক্ষা ব্যবস্থায় কাজ করেছেন। তার কর্মজীবনের প্রথম দিকে, তিনি, প্রবীণ প্রধানমন্ত্রী রাজীব গান্ধীর সন্তানদের (রাহুল গান্ধী ও প্রিয়ঙ্কা বঢরা) অর্থনীতিতে বিশেষ পাঠ দিতে নিযুক্ত হন।
শিক্ষা
অবনিতা বীর অমৃতসরে জন্মগ্রহণ করেন। তিনি অর্থনীতিতে স্নাতকোত্তর শিক্ষা লাভের জন্য দিল্লি স্কুল অফ ইকনোমিক্সে যাওয়ার আগে লেডি শ্রী রাম কলেজ ফর ওমেন থেকে স্নাতক হন। তিনি অর্থনীতিতে অধ্যাপকত্বের জন্য বিশ্ববিদ্যালয় মঞ্জুরি কমিশন (ভারত) (নেট) পরীক্ষায় উত্তীর্ণ হন। তিনি হার্ভার্ড গ্রাজুয়েট স্কুল অফ ইকোনমিক্স এবং আইআইএম-আহমেদাবাদ সহ বিভিন্ন স্থানে শিক্ষা ও শিক্ষার সাথে সম্পর্কিত অনেক সম্মেলন ও কর্মশালায় অংশ নেন।
কর্মজীবন
তিনি প্রধান শিক্ষক হিসাবে পোদ্দারে যোগদান করার পূর্বে মালিয়া অদিতি ইন্টারন্যাশনাল স্কুল, হায়দ্রাবাদ পাবলিক স্কুল এবং অন্যান্য বিদ্যালয়ে বিভাগের প্রধান এবং সমন্বয়কারী হিসাবে ভারতের সবচেয়ে সুপরিচিত শিক্ষা প্রতিষ্ঠানগুলির সাথে কাজ করেছেন।
স্বীকৃতি
প্রায় একই সময়ে, ২০১৬ সালে তিনি প্রযুক্তি ও শিক্ষার ক্ষেত্রে গুরুত্বপূর্ণ ভূমিকা পালন করেন। তিনি গুগুল- এর গ্লোবাল.এডু- উপদেষ্টা বোর্ডের সদস্য হিসাবে নিযুক্ত হন, নেতৃবৃন্দ, শিক্ষাবিদ, শিক্ষক ও শিক্ষার্থীদের একই মঞ্চে এনে শিক্ষায় রূপান্তর আনার জন্য একটি বিশ্বব্যাপী উদ্যোগ আনতে।
তিনি অর্থনীতিতে দুটি বইয়ের সহ-লেখক।
আটাবহ ইউনিয়ন
আটাবহ ইউনিয়ন   বাংলাদেশের গাজীপুর জেলার কালিয়াকৈর উপজেলার অন্তর্গত একটি ইউনিয়ন।
শিক্ষা
শিক্ষার হার – ৫২.৫২%। (২০০১ এর শিক্ষা জরীপ অনুযায়ী)
জনসংখ্যা
৩২২৮৮ জন (প্রায়) (২০১১ সালের আদম শুমারি অনুযায়ী)
শিক্ষা ব্যবস্থা
শিক্ষার হার – ৫২.৫২%। (২০০১ এর শিক্ষা জরীপ অনুযায়ী)
যোগাযোগ ব্যবস্থা
বাংলাদেশের রাজধানী ঢাকার খুব সন্নিকটে অবস্থিত গাজীপুর জেলা। গাজীপুর জেলার কালিয়াকৈর উপজেলার অতিপরিচিত  ইউনিয়ন পরিষদের নাম ৮ নং আটাবহ  ইউনিয়ন পরিষদ। আটাবহ ইউনিয়নে যাতায়াতের জন্য ঢাকা টাঙ্গাইল মহাসড়কের কালিয়াকৈর থেকে  সড়ক যোগে দক্ষিন দিকে কালিয়াকৈর কলেজ হয়ে মহরাবহ  বাস স্ট্যান্ড থেকে সরাসরি পূর্ব  দিকে শাহবাজপুর  হয়ে পাকা রাস্তা যোগে আটাবহ ইউনিয়ন পরিষদ। কালিয়কৈর থেকে ৮ নং আটাবহ  ইউনিয়ন পরিষদ এর দুরত্ব প্রায় ৬ কিঃমিঃ।
বর্তমান রাস্তাঘাটঃ বর্তমানে অত্র ইউনিয়নের প্রায় সকল প্রধান রাস্তা ই পাকা এবং অন্যান্য রাস্তা ঘাটে  ইট বিছানো এবং উন্নয়নের ছুয়া লেগেছে প্রায় সমস্ত রাস্তাঘাটে। যাওয়ার মাধ্যমঃ এসব গ্রামে যাওয়ার মাধ্যম হল-রিকসা, আটো রিকসা, সি.এন.জি, টেম্পু ইত্যাদি।
ধর্মীয় উপাসনালয়
গুরুত্বর্পূণ ধর্মীয় স্থান- ২ টি
খাল ও নদী
নদী মাতৃক এই বাংলাদেশে আটাবহ ইউনিয়নের মধ্য দিয়ে প্রবাহিত হয়েছে বংশাই নদীর শাখা এছাড়াও তুরাগ  নদীর  একটি শাখা প্রবাহিত হয়েছে।
হাট-বাজার
হাট/বাজার সংখ্যা -৫ টি।
জনপ্রতিনিধি
আটাবহ ইউনিয়নের বর্তমান চেয়ারম্যান মোঃ সাখাওয়াৎ হোসেন
মনসুর খলীল
অধ্যাপক ডা. মনছুর খলীল একজন প্রথিতযশা বাংলাদেশী চিকিৎসক। প্রকৃতপক্ষে তিনি একজন এনাটমীর শিক্ষক হলেও চিকিৎসা বিজ্ঞানের অন্যান্য শাখায়ও তাঁর দক্ষতা ছিল।
পারিবারিক জীবন
ডা. মনছুর খলীল ০৫ ডিসেম্বর, ১৯৬১ পাকিস্তানের রাওয়ালপিন্ডি সম্মিলিত সামরিক হাসপাতালে জন্মগ্রহণ করেন। তাঁর পিতা ক‌র্ণেল ডা. মীরাস আহমেদ ও মাতা আ‌ছিয়া সুলতানা। আ‌দি নিবাস ময়মন‌সিং‌হের ফুলপুর উপ‌জেলায়। তিন ভাই বো‌নের ম‌ধ্যে তি‌নি ছিলেন দ্বিতীয়। বড় ভাই ডা. মহসীন খলীল ময়মন‌সিংহ মেডিকেলে এনাটমীর অধ্যাপক হি‌সে‌বে কর্মরত। ছোট‌বোন সাইদা খলীল। তি‌নি অকৃতদার ছিলেন।
শিক্ষাজীবন
১৯৭৬ সা‌লে চট্টগ্রাম ক‌লে‌জি‌য়েট স্কুল থে‌কে মেধা তা‌লিকায় ১৫ তম স্থান নি‌য়ে মাধ্য‌মিক পাশ ক‌রেন। ১৯৭৮ সা‌লে না‌সিরাবাদ ক‌লেজ থে‌কে মেধা তা‌লিকায় ১৫ তম স্থান নি‌য়ে উচ্চমাধ্য‌মিক পাশ ক‌রেন। ১৯৮৪ সা‌লে ময়মন‌সিংহ মে‌ডি‌কেল ক‌লেজ থে‌কে মেধা তা‌লিকায় স্থান নি‌য়ে এম‌বি‌বিএস পাশ ক‌রেন। ১৯৯২ সা‌লে বঙ্গবন্ধু শেখ মু‌জিব মে‌ডি‌কেল বিশ্বব‌িদ্যালয় থে‌কে মেধা তা‌লিকায় ১ম স্থান নি‌য়ে এনাটমী‌তে এম‌ফিল পাশ ক‌রেন। ১৯৯৯ সা‌লে জাপা‌নের ওসাকা বিশ্ববিদ্যালয় থে‌কে পিএইচ‌ডি ডিগ্রী অর্জন ক‌রেন। ২০০১ সা‌লে বাংলা‌দেশ কৃ‌ষি বিশ্বব‌িদ্যালয় থে‌কে ভে‌টে‌রিনারী কম্পা‌রে‌টিভ এনাটমী‌তে এম‌এস পাশ ক‌রেন। ২০০৪ সা‌লে সি‌লেট শাহজালাল বিজ্ঞান ও প্রযু‌ক্তি বিশ্বব‌িদ্যালয় থে‌কে ডি‌প্লোমা ইন ফ‌রেন‌সিক মে‌ডি‌সিন পাশ ক‌রেন এবং ২০০৫ সা‌লে বাংলা‌দেশ ক‌লেজ অব ফি‌জি‌শিয়ান ও সার্জন থে‌কে একই ‌বিষ‌য়ে এম‌সি‌পিএস পাশ ক‌রেন। ২০০৫ সা‌লে এম‌বিএ ও ২০০৮ সা‌লে এম‌.মেড ডিগ্রী লাভ ক‌রেন।
কর্মজীবন
১৯৮৪ সা‌লে তি‌নি ময়মন‌সিংহ মে‌ডি‌কেল ক‌লে‌জ হাসপাতা‌লে সহকারী সার্জন হি‌সে‌বে কর্মজীবন শুরু ক‌রেন। ১৯৮৬ সা‌লে ৮ম বি‌সিএসে সারা‌দে‌শে ১ম স্থান অ‌ধিকার ক‌রেন এবং শরীয়তপুর উপজেলা স্বাস্থ্য কমপ্লেক্সে যোগ দেন। ১৯৮৮ সা‌লে ঢাকা মে‌ডি‌কেল ক‌লে‌জে প্রভাষক হি‌সে‌বে যোগ দেন। ১৯৯০ সা‌লে তি‌নি নওগাঁর মহা‌দেবপু‌রে মে‌ডি‌কেল অ‌ফিসার হি‌সে‌বে যোগ দেন। ১৯৯২ সা‌লে এম.‌ফিল শেষ ক‌রে বিএসএমএমইউতে কিউ‌রেটর হি‌সে‌বে দা‌য়িত্ব নেন। ১৯৯৩ সা‌লে তি‌নি বগুড়া শহীদ জিয়াউর রহমান মে‌ডি‌কেল ক‌লেজে সহকারী অধ্যাপক হি‌সে‌বে যোগ দেন। ১৯৯৯ সা‌লে ময়মন‌সিংহ মে‌ডি‌কেল ক‌লেজে সহযোগী অধ্যাপক হি‌সে‌বে প‌দোন্ন‌তি পান। ২০০১ সা‌লে খুলনা মে‌ডি‌কেল ক‌লেজে যোগ দেন। ২০০২ সা‌লে তি‌নি প‌দোন্ন‌তি পে‌য়ে অধ্যাপক হি‌সে‌বে সি‌লেট এম এ জি ওসমানী মে‌ডি‌কেল ক‌লেজে অধ্যাপক হি‌সে‌বে যোগ দেন। ২০০৯ সা‌লে চট্টগ্রাম মে‌ডি‌কে‌লে বদলী হন। ২০১১ সা‌লে কি‌শোরগঞ্জ শহীদ সৈয়দ নজরুল ইসলাম মে‌ডি‌কেল ক‌লে‌জে প্র‌তিষ্ঠাকালীন অধ্যক্ষ হি‌সে‌বে যোগ দেন এবং আমৃত্যু স্বীয় প‌দে বহাল ছি‌লেন। তিনি ঐ মেডিকেলের এনাটমীর বিভাগীয় প্রধান হিসেবেও দায়িত্বরত ছিলেন। ২০১২ সা‌লে উক্ত মে‌ডি‌কেল ক‌লে‌জের প্রকল্প প‌রিচালক হি‌সে‌বে নি‌য়োগপ্রাপ্ত হন এবং অল্প সম‌য়ের ম‌ধ্যে ক‌লেজ বি‌ল্ডিং, হাসপাতাল, শিক্ষার্থী ও কর্মকর্তা-কর্মচারী নিবাস নির্মাণসহ বহু‌বিধ কাজ প্রায় সম্পন্ন ক‌রেন। তাঁর একাধিক গবেষণাপত্র জাতীয় ও আন্তর্জাতিক জার্নালে প্রকাশিত হয়েছে।
মৃত্যু
তিনি ২৪ ডি‌সেম্বর, ২০১৫, বৃহস্প‌তিবার মাত্র ৫৫ বছর বয়সে হৃদ‌রো‌গে আক্রান্ত হ‌য়ে মৃত্যুবরণ ক‌রেন।
সম্মাননা
অধ্যাপক ডা. মনছুর খলীল বাংলাদেশ এনাটমিক্যাল সোসাইটির আজীবন সদস্য ছিলেন।
তাঁর স্মর‌ণে কি‌শোরগঞ্জ শহীদ সৈয়দ নজরুল ইসলাম মে‌ডি‌কেল ক‌লে‌জের পাঠাগার ও এক‌টি ছাত্র হো‌স্টে‌লের নামকরণ করা হ‌য়ে‌ছে।
চট্টগ্রাম মেডিকেল কলেজে তাঁর নামে 'প্রফেসর ডা. মনছুর খলীল বোনস লাইব্রেরী' স্থাপন করা হয়েছে।
এছাড়া সম্মিলিত নাগরিক ফোরাম, কিশোরগঞ্জ তাঁকে 'জ্যোতির্ময় কিশোরগঞ্জ ২০১৬' পুরস্কারে ভূষিত করে।
তুমচি মুলগি কিয়া কার্তে?
তুমচি মুলগি কিয়া কার্তে? একটি ভারতীয় মারাঠি ভাষার নাটক সিরিজ। এতে প্রধান চরিত্রে অভিনয় করেছেন মধুরা ভেলঙ্কার, জুই ভাগবত এবং হরিশ দুধদে। স্ট্রবেরি পিকচার্সের ব্যানারে এটি প্রযোজনা করেছেন মানব নায়েক । এটি ২০ ডিসেম্বর ২০২১ থেকে সনি মারাঠিতে বৈদেহী - শতজনমাছে আপুলে নাতে প্রতিস্থাপন করে প্রিমিয়ার হয়েছিল এবং ১৫ ফেব্রুয়ারি ২০২৩ এ শেষ হয়েছিল
রাস্‌টি রিভেটস্‌
রাস্‌টি রিভেটস্‌ (Rusty Rivets) হল একটি কানাডিয়ান ৩ডি সিজিআই অ্যানিমেটেড টেলিভিশন সিরিজ, এবং এটি আর্ক প্রোডাকশন এবং স্পিন মাস্টার এন্টারটেইনমেন্ট দ্বারা প্রযোজনা। রাস্‌টি রিভেটস্‌ তিনটি সিজনে প্রচারিত হয়েছিল, একই সাথে কানাডার ট্রিহাউজ টিভি এবং মার্কিন যুক্তরাষ্ট্রে নিকেলোডিয়ন তে, ৮ নভেম্বর, ২০১৬ থেকে ৮ মে, ২০২০ পর্যন্ত। নির্মাতা সংস্কৃতি এর উপাদানগুলির দ্বারা অনুপ্রাণিত, এটি রাস্টি নামে একজন তরুণ উদ্ভাবক এবং তার কাস্টমাইজ করা রোবট দলের দুঃসাহসিক কাজ অনুসরণ করে।
ঘড়ি মসজিদ
ঘড়ি মসজিদ ( Xhamia me Sahat; এছাড়াও আব্দুররহমান পাশা মসজিদ বা শুধুমাত্র পেকিন মসজিদ নামে পরিচিত) হচ্ছে আলবেনিয়ার একটি সাংস্কৃতিক স্মৃতিস্তম্ভ, যা পেকিনে অবস্থিত।
১৬৬৬ সালে, এই মসজিদটি আব্বি পাশা আলবেনীয় নির্মাণ করেছেন এবং এটি আলবেনীয় রাজধানী তিরানার এটহেম বে মসজিদের সদৃশ। এই মসজিদটি পুরাতন শহর কেন্দ্রীয় স্কোয়ারে অবস্থিত দুরিস এবং ইলবাসানের মূল রুটে অবস্থিত। আগুনে ধ্বংস হয়ে যাওয়ার পর, ১৮৩০-এর দশকে আব্বি পাশার বংশধর ক্যাফার সাদেক পাশা পুনরায় এই মসজিদটি নির্মাণ করেছেন। এর মিনার এবং গম্বুজটি ১৯৭০ সালে এনভার হোখার নেতৃত্বে কমিউনিস্ট স্বৈরশাসনের দ্বারা ধ্বংস করা হয়েছিল। ১৯৯২ সালে মসজিদটি পুনর্গঠিত হয়েছিল।
মেহের জেইন
মেহের জেইন (ماهر زين ;  জন্ম ১৬ জুলাই ১৯৮১ ত্রিপোলি, লেবানন) হলেন একজন লেবানন বংশোদ্ভুত মুসলিম সুইডিশ রক এ্যান্ড বোল্ড গায়ক, গীতিকার এবং সঙ্গীত নির্মাতা। ২০০৯ সালে তিনি তার প্রথম অ্যালবাম "থ্যাংক ইউ আল্লাহ" প্রকাশ করেন যেটি আন্তর্জাতিক অঙ্গনে সফলতা পায়। এরপর ২০১২ এর ২ এপ্রিল তিনি! "ফরগিভ মি" শিরোনামে তার পরবর্তী ও দ্বিতীয় অ্যালবাম প্রকাশ করেন।
ক্যারিয়ারের শুরু
মেহের জেইনের লেবাননের পরিবার আট বছর বয়সে সুইডেনে চলে এসেছিল। তিনি সেখানে অ্যারোনটিকাল ইঞ্জিনিয়ারিংয়ে স্নাতক ডিগ্রি অর্জন করে সেখানে স্কুল শেষ করেন। বিশ্ববিদ্যালয়ের পরে তিনি সুইডেনের সংগীত শিল্পে প্রবেশ করেন এবং ২০০৫ সালে মরোক্কো-বংশোদ্ভূত সুইডিশ প্রযোজক রেডোনের সাথে যোগ দেন। ২০০৬ সালে রেডওন নিউইয়র্কে চলে গেলে, জেইন শীঘ্রই যুক্তরাষ্ট্রে তাঁর সংগীত শিল্পের ক্যারিয়ার অব্যাহত রাখার জন্য ক্যাট দেলুনার মতো শিল্পীদের জন্য প্রযোজনা চালিয়ে যান।
সুইডেনে দেশে ফিরে তিনি তার ইসলামী বিশ্বাসের সাথে আরও একবার যুক্ত হন এবং মুসলিম ধর্মীয় প্রভাব নিয়ে সমসাময়িক আর অ্যান্ড বি সংগীতের সংগীতশিল্পী/গীতিকার হয়ে সঙ্গীত নির্মাতা হিসাবে ক্যারিয়ার থেকে দূরে সরে যাওয়ার সিদ্ধান্ত নেন।
সাফল্য
২০০৯ সালের জানুয়ারিতে, মেহের জেইন জাগরণ রেকর্ডস সহ একটি অ্যালবামে কাজ শুরু করেছিলেন। তার প্রথম অ্যালবাম, থ্যাঙ্ক ইউ আল্লাহ, ১৩ টি গান এবং দুটি বোনাস ট্র্যাক সহ, ২০০৯ সালের ১ নভেম্বর পার্কাসন সংস্করণ এবং কিছুটা ট্র্যাকের ফরাসী সংস্করণ প্রকাশিত হয়েছিল।
জেইযন এবং জাগরণ রেকর্ডস অ্যালবামের ট্র্যাকগুলি প্রচার করতে ফেসবুক, ইউটিউব এবং আইটিউনসের আইটিউনসের মতো সামাজিক মিডিয়া সফলভাবে ব্যবহার করেছে। ২০১০ এর গোড়ার দিকে তাঁর সংগীত খুব দ্রুত আরবিভাষী এবং ইসলামিক দেশগুলির পাশাপাশি পশ্চিমা দেশগুলির তরুণ মুসলমানদের মধ্যে একটি বিশাল অনলাইন সংগ্রহ করেছিল। ২০১০ এর শেষ নাগাদ তিনি মালয়েশিয়ার সবচেয়ে গুগলড সেলিব্রিটি ছিলেন। বছরের জন্য। মালয়েশিয়া এবং ইন্দোনেশিয়া এমন দেশ হয়েছে যেখানে তিনি সবচেয়ে বাণিজ্যিক সাফল্য অর্জন করেছেন। ওয়ার্নার মিউজিক মালয়েশিয়া এবং সনি মিউজিক ইন্দোনেশিয়া থ্যাঙ্ক ইউ আল্লাহকে অ্যালবামটি একাধিক প্ল্যাটিনাম প্রত্যয়িত করেছে। এটি মালয়েশিয়ায় ২০১০ সালের সর্বোচ্চ বিক্রিত অ্যালবামে পরিণত হয়েছে।
জেইন মূলত ইংরেজিতে গান করে তবে তার কয়েকটি জনপ্রিয় গান অন্যান্য ভাষায় প্রকাশ করেছে। উদাহরণস্বরূপ, "ইনশাআল্লাহ" গানটি এখন ইংরেজি, ফরাসি, আরবী, তুর্কি, মালয় এবং ইন্দোনেশিয়ান ইন্দোনেশিয়ান সংস্করণে উপলভ্য। "আল্লাহী আল্লাহ কিয়া করো" ("ধারাবাহিকভাবে আল্লাহ বলছেন") নামে আর একটি গান উর্দুতে গাওয়া হয় এবং এতে পাকিস্তানি বংশোদ্ভূত কানাডীয় গায়ক ইরফান মক্কির উপস্থিতি রয়েছে। জেইন যুক্তরাজ্য, মার্কিন যুক্তরাষ্ট্র, মালয়েশিয়া, ইন্দোনেশিয়া, সৌদি আরব এবং মিশর সহ বিশ্বজুড়ে কনসার্টে অংশগ্রহণ করেছেন। মালয়েশিয়া, মিশর, মরক্কো সহ বেশ কয়েকটি দেশে তাঁর ফ্যান ক্লাব রয়েছে। ২০১৩ সালে জাগরণ রেকর্ডসের নতুন তারকা বাছাই করতে তিনি জাগরণ প্রতিভা প্রতিযোগিতার বিচারক কমিটিতে অংশ নিয়েছিলেন।
সহযোগিতা, উপস্থিতি এবং পুরস্কার
২০১০ সালের জানুয়ারিতে, মাঝের জেইন হুসেন আল-জিসমি, মোহাম্মদ মাউনির এবং সামি ইউসুফ সহ অন্যান্য শীর্ষস্থানীয় গায়কদের পরাজিত করে মধ্য প্রাচ্যের মূলধারার সংগীত কেন্দ্র নোগৌম এফএম-তে 'ইয়া নবী সালাম আলায়কার' জন্য সেরা ধর্মীয় সংগীত জিতেছেন।
২০১১ এর মার্চ মাসে, মাহের জেইন "স্বাধীনতা" প্রকাশ করেছিল, আরব বসন্তে অংশ নেওয়া মানুষের ঘটনা ও কর্ম দ্বারা অনুপ্রাণিত একটি গান।
অনারস্লাল.কম দ্বারা আয়োজিত একটি প্রতিযোগিতায় মাহের জয়ন ২০১১ সালের মুসলিম তারকা হিসাবে নির্বাচিত হয়েছিলেন। জুলাই ২০১১ সালে তিনি যুক্তরাজ্যের মুসলিম লাইফস্টাইল ম্যাগাজিন ইমেলের প্রচ্ছদে চিত্রিত করেছিলেন।
জেইন ইরফান মক্কির ট্র্যাকটিতে প্রদর্শিত হয়েছিল "আমি বিশ্বাস করি" একই নামের তার প্রথম স্টুডিও অ্যালবাম থেকে।